CELEX: 32006D0722
Language: lv
Date: 2006-10-24 00:00:00
Title: 2006/722/EK: Komisijas Lēmums ( 2006. gada 24. oktobris ) atļaut atbilstīgi Eiropas Parlamenta un Padomes Regulai (EK) Nr. 258/97 laist tirgū rapšu eļļu ar augstu nepārziepjojamo vielu saturu kā jaunu pārtikas produktu sastāvdaļu (izziņots ar dokumenta numuru K(2006) 4975)

26.10.2006   
            
            
               LV
            
            
               Eiropas Savienības Oficiālais Vēstnesis
            
            
               L 296/17
            
         
      KOMISIJAS LĒMUMS
   
   (2006. gada 24. oktobris)
   atļaut atbilstīgi Eiropas Parlamenta un Padomes Regulai (EK) Nr. 258/97 laist tirgū “rapšu eļļu ar augstu nepārziepjojamo vielu saturu” kā jaunu pārtikas produktu sastāvdaļu
   (izziņots ar dokumenta numuru K(2006) 4975)
   (Autentisks ir tikai teksts franču valodā)
   (2006/722/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97 par jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               2001. gada 24. oktobrī uzņēmums Laboratoires Pharmascience (tagadējais Laboratoires Expanscience) lūdza Francijas kompetentās iestādes laist tirgū “rapšu eļļu ar augstu nepārziepjojamo vielu saturu” kā jaunu pārtikas produktu sastāvdaļu.
            
         
               (2)
            
            
               2002. gada 8. janvārī Francijas kompetentās iestādes iesniedza Komisijai sākotnējo novērtējuma ziņojumu. Ziņojumā bija secināts, ka “rapšu eļļa ar augstu nepārziepjojamo vielu saturu”, kas ieteikta kā pārtikas produktu sastāvdaļa, devā 1,5 g diennaktī dotu iespēju papildināt E vitamīna uzņemšanu un ka fitosterīna līmenis nav pietiekams, lai samazinātu holesterinēmiju.
            
         
               (3)
            
            
               2002. gada 18. februārī sākotnējo novērtējuma ziņojumu Komisija nosūtīja visām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā paredzētajās sešdesmit dienās saskaņā ar minēto noteikumu tika celti pamatoti iebildumi pret šā produkta tirgošanu.
            
         
               (5)
            
            
               Tādēļ 2004. gada 30. janvārī notika apspriešanās ar Eiropas Pārtikas nekaitīguma iestādi (EFSA).
            
         
               (6)
            
            
               2005. gada 6. decembrīEFSA pieņēma “Diētisko produktu, uztura un alerģiju zinātnes ekspertu grupas atzinumu pēc Komisijas lūguma par “rapšu eļļu ar augstu nepārziepjojamo vielu saturu” kā jaunu pārtikas produktu”.
            
         
               (7)
            
            
               Atzinumā bija secinājums, ka proponētais “rapšu eļļas ar augstu nepārziepjojamo vielu saturu” lietošanas daudzums 1,5 g diennaktī nav kaitīgs.
            
         
               (8)
            
            
               Tiek atzīts, ka “rapšu eļļa ar augstu nepārziepjojamo vielu saturu” paredzētajā lietošanas daudzumā 1,5 g ir nekaitīgs E vitamīna avots. Marķēšanas un noformējuma aspektā piemērojama Eiropas Parlamenta un Padomes Direktīva 2002/46/EK (2002. gada 10. jūnijs) par dalībvalstu tiesību aktu tuvināšanu attiecībā uz uztura bagātinātājiem (2).
            
         
               (9)
            
            
               Pamatojoties uz zinātnisko novērtējumu, ir konstatēts, ka “rapšu eļļa ar augstu nepārziepjojamo vielu saturu” atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (10)
            
            
               Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO LĒMUMU.
   1. pants
   “Rapšu eļļu ar augstu nepārziepjojamo vielu saturu”, kuras specifikācija noteikta pielikumā, drīkst laist Kopienas tirgū kā jaunu pārtikas produktu sastāvdaļu izmantošanai uztura bagātinātājos.
   2. pants
   “Rapšu eļļas ar augstu nepārziepjojamo vielu saturu” maksimālais daudzums ražotāja ieteiktajā diennakts patēriņa devā ir 1,5 g.
   3. pants
   Jaunās pārtikas produktu sastāvdaļas apzīmējums ir “rapšu eļļas ekstrakts”.
   4. pants
   Lēmums ir adresēts Laboratoires Expanscience, Siège Social, 10, Avenue de l’Arche, F-92419 Courbevoie Cedex.
   
      Briselē, 2006. gada 24. oktobrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 43, 14.2.1997., 1. lpp. Regulā jaunākie grozījumi izdarīti ar Regulu (EK) Nr. 1882/2003 (OV L 284, 31.10.2003., 1. lpp.).
   
      (2)  OV L 183, 12.7.2002., 51. lpp. Direktīvā grozījumi izdarīti ar Komisijas Direktīvu 2006/37/EK (OV L 94, 1.4.2006., 32. lpp.).
   
      PIELIKUMS
      “Rapšu eļļas ar augstu nepārziepjojamo vielu saturu” specifikācija
      APRAKSTS
      “Rapšu eļļa ar augstu nepārziepjojamo vielu saturu” tiek ražota vakuumdestilācijā un atšķiras no rafinētas rapšu eļļas ar nepārziepjojamās frakcijas koncentrāciju (1 g rafinētā rapšu eļļā un 9 g “rapšu eļļā ar augstu nepārziepjojamo vielu saturu”). Ir mazliet samazināts mononepiesātinātās un polinepiesātinātās taukskābes saturošo triglicerīdu saturs.
      SPECIFIKĀCIJAS
      
                  
                     Nepārziepjojamās vielas
                  
               
               
                  > 7 g/100 g
               
            
                  Tokoferoli
               
               
                  > 0,8 g/100 g
               
            
                  α-tokoferols (%)
               
               
                  30–50 %
               
            
                  γ-tokoferols (%)
               
               
                  50–70 %
               
            
                  δ-tokoferols (%)
               
               
                  < 6 %
               
            
                  Sterīni, triterpēnspirti, metilsterīni
               
               
                  > 5 g/100 g
               
            
                  Taukskābes triglicerīdos
               
            
                  palmitīnskābe
               
               
                  3–8 %
               
            
                  stearīnskābe
               
               
                  0,8–2,5 %
               
            
                  oleīnskābe
               
               
                  50–70 %
               
            
                  linolskābe
               
               
                  15–28 %
               
            
                  linolēnskābe
               
               
                  6–14 %
               
            
                  erukskābe
               
               
                  < 2 %
               
            
                  
                     Skābes vērtība
                  
               
               
                  ≤ 6 mg KOH/g
               
            
                  
                     Peroksīda skaitlis
                  
               
               
                  ≤ 10 mEq O2/kg
               
            
                  
                     Dzelzs (Fe)
                  
               
               
                  < 1 000 μg/kg
               
            
                  
                     Varš (Cu)
                  
               
               
                  < 100 μg/kg
               
            
                  
                     Policikliskie aromātiskie ogļūdeņraži (PAH) Benzo(a)pirēns
                  
               
               
                  < 2 μg/kg
               
            Ir vajadzīga apstrāde ar aktīvo ogli, lai nodrošinātu, ka “rapšu eļļas ar augstu nepārziepjojamo vielu saturu” ražošanā netiek bagātināti policikliskie aromātiskie ogļūdeņraži (PAH).